sagorsarker/bangla-wikipedia huggingface dataset:
সী কায়াক

সী কায়াক অথবা ভ্রমণ করার জন্য কায়াক হল একধরনের ছোট নৌকা যা বৈঠা বা লগি ব্যবহার করে চালানো যায়৷ সাধারণত স্পোর্টস বা খেলার প্রতিযোগিতার উদ্দেশ্যে জলাশয়, নদী, সমুদ্র উপকূল বা সমুদ্রে চালানো হয়৷ 
সারা বিশ্বে সী কায়াক কয়েক ঘণ্টা হতে কয়েক সপ্তাহ পর্যন্ত সমুদ্র ভ্রমণে ব্যবহৃত হয়৷ অন্যান্য প্রয়োজনীয় উপকরণসহ একটি কায়াকে এক থেকে তিন জন চালকের স্থান হতে পারে৷ ভ্রমণের সময় বিভিন্ন প্রয়োজনীয় উপকরণ যেমন খাবার, ক্যাম্পিং গিয়ার, পানি ইত্যাদি বহন করা হয়৷ একজন চালক দ্বারা ব্যবহৃত একটি সী কায়াক সাধারণত ১০ থেকে ১৮ ফুট(৩.০-৫.৫ মিটার) লম্বা হয়৷ অপরদিকে দীর্ঘতম সী কায়াকগুলো ২৬ ফুট(৭.৯ মিটার) পর্যন্ত লম্বা হয়৷ কায়াকগুলো চওড়ায় ২১ ইঞ্চি(৫৩ সে.মি.) হতে ৩৬ ইঞ্চি(৯১ সে.মি.) পর্যন্ত হয়ে থাকে৷
কায়াক তৈরি এবং ব্যবহার শুরুর ইতিহাসের দিকে তাকালে দেখা যাবে এর প্রচলন শুরু হয় কানাডার আলাস্কাতে ব্যবহৃত প্রথমদিককার নৌকা অথবা গ্রীনল্যান্ড এর দক্ষিণ-পশ্চিম উপকূলের এস্কিমোদের সীল মাছ ও সিন্ধুঘোটক শিকারের কাজে ব্যবহৃত নৌকাগুলো৷[১] পূর্বে এ নৌকাগুলোকে বলা হত আইকায়াক৷[২] এগুলো তৈরিতে হালকা কাঠের তক্তা এবং সী লায়ন অথবা সীল মাছের চামড়া ব্যবহার করা হত৷ প্রত্নতত্ত্ববিদরা ৪০০০ বছর পূর্বে সী কায়াক ব্যবহারের প্রমাণ খুঁজে পেয়েছেন৷[৩] কাঠের তক্তা ও চামড়ার দ্বারা তৈরি এসব কায়াক ১৯৫০ সালে যেসময় ফাইবারগ্লাস বোট চালু না হয়, তার আগ পর্যন্ত বাজার নিয়ন্ত্রণ করত৷ রোটোমোল্ডেট প্লাস্টিক কায়াক ব্যবহার প্রথম শুরু হয় ১৯৮৪ সালে৷ 
আধুনিক সী কায়াক ব্যবহারের উপর নির্ভর করে বিভিন্ন ধাতুর সংমিশ্রণ, নকশা, আকার ইত্যাদিতে সজ্জিত করা হয়৷ আধুনিক সী কায়াক মূলত দুই ধরনের হয়ে থাকে৷ আধুনিক ফোল্ডিং কায়াকগুলো তৈরিতে ফ্রেম হিসাবে অ্যাশ বা বার্চ কাঠ কিংবা তার বদলে অ্যালুমিনিয়াম ধাতু এবং সীল মাছের চামড়ার বদলে পানিরোধী সিনথেটিক তন্তু ব্যবহার করা হয়ে থাকে৷ অপরদিকে রিগিড কায়াকগুলো তুলনামূলকভাবে অনমনীয় এবং দৃঢ়৷
বেশিরভাগ সী কায়াকগুলো আকৃতিতে ১২ থেকে ২৪ ফুট(৩.৬৬ থেকে ৭.৩২ মিটার) পর্যন্ত হয়ে থাকে৷ বড় আকৃতির কায়াকগুলো সাধারণত দুই জন কিংবা তিনজন যাত্রী বহনের উপযোগী করে তৈরি করা৷ অন্যদিকে প্রচলিত সী কায়াকগুলো চওড়ায় সাধারণত ১৮ ইঞ্চি থেকে ৩২ ইঞ্চি(৪৫৭ থেকে ৮১৩ মিলিমিটার) হয়ে থাকে৷
বর্তমান সময়ের অধিকাংশ কায়াকই ফাইবারগ্লাস, রোটোমোল্ডেড পলিথিন, থার্মোফর্মড প্লাস্টিক, ব্লো মোল্ডেড পলিথিন অথবা কার্বন কেভলার দিয়ে তৈরি৷ এছাড়া কার্বন ফাইবার এবং ফোম কোর ইত্যাদি বস্তুও ববহর করা হয়৷ কিছু কিছু কায়াক প্লাই উড অথবা উড স্ট্রিপ ফাইবার গ্লাস দ্বারা আবৃত করার মাধ্যমে হাতে তৈরি করা হয়৷
কায়াক চালানোর সময় পাল ব্যবহারের মাধ্যমে একজন চালক আরও অধিক সুবিধা পেতে পারে৷ প্যাডেল ব্যবহার না করে পাল ব্যবহারের মাধ্যমে কায়াক ভ্রমণ বা চালনা করা যেতে পারে৷ আবহাওয়া অনুকূলে থাকলে পাল ব্যবহারের মাধ্যমে একজন কায়াক চালক আরও অধিক গতি এবং অন্যান্য সুবিধা লাভ করতে পারে৷ 
বিনোদনের লক্ষ্যে কিংবা বন্যপ্রাণী পর্যবেক্ষণের উদ্দেশ্যে সপ্তাহব্যাপী এ ধরনের ট্রিপ পরিচালিত হয়ে থাকে৷ আধুনিক সী কায়াকগুলোতে যন্ত্রপাতি বা উপকরণ বহণের জন্য পর্যাপ্ত জায়গা থাকে৷ তাই প্রয়োজনীয় যন্ত্রপাতি নিয়ে এ ধরনের ট্রিপ পরিচালনা করা হয়ে থাকে৷
সার্ফ কায়াকিং এর জন্য কায়াক চালনা এবং সার্ফিং করা, উভয়টিরই অভিজ্ঞতা থাকতে হয়৷ আধুনিক অনেক কায়াকই এ ধরনের স্পোর্টস এর জন্য বিশেষভাবে তৈরি করা হয়ে থাকে৷
সী ফিশিং বা সমুদ্রে মাছ ধরার কাজেও কায়াক ব্যবহার করা হয়ে থাকে৷ অনেকেই শখের বশে এ ধরনের কায়াকিং করে থাকে৷
জরিনা খয়ের

জরিনা খয়ের(বৈজ্ঞানিক নাম: "Elymnias Vasudeva(Moore)") এর প্রজাতির মাঝারী আকারের প্রজাপতি। এরা নিমফ্যালিডি পরিবার এবং স্যাটায়রিনি উপগোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
জরিনা খয়ের এর প্রসারিত অবস্থায় ডানার আকার ৮০-৯০মিলিমিটার দৈর্ঘ্যের হয়।
এই প্রজাতি ভারতের সিকিম থেকে অরুণাচল প্রদেশ, পশ্চিমবঙ্গ, নেপাল, ভুটান এবং মিয়ানমার এর বিভিন্ন অঞ্চলে দেখা যায়।
এরা সাধারণত খুব মন্থর গতিতে ওড়ে। তবে বিরক্ত হলে এরা দ্রুত উড়তেও পারে। জলের কাছে এবং বালুকাময় নদীর পাড়ে এদের দেখা যায়।
টোকিও উপসাগর

টোকিও উপসাগর হল হোনশু দ্বীপ এর পূর্ব অংশে প্রশান্ত মহাসাগর এর সম্প্রসারিত অংশ।এই উপসাগর এর তীরে টোকিও মহানগর ও টোকিও বন্দর অবস্থিত।এই উপসাগরটি একটি সংকির্ণ জল পথ দ্বারা প্রশান্ত মহাসাগর এর তীরে অবস্থিত।এই উপসাগরটি উত্তর থেকে দক্ষিণ দিকে লম্বা ।
উপসাগরটি টোকিও বন্দরের জন্য খুবই গুরুত্ব পূর্ন।এই বন্দরও উপসাগর টোকিও তথা জাপান এর অর্থনীতির উপর গভীর প্রভাব ফেলে।
টোকিও উপসাগরটি হোনশু দ্বীপ এর পূর্ব তীরে অবস্থান করছে।এটি ৩৫.২৫ ডিগ্রী থেকে ৩৫.৪১ ডিগ্রী উত্তর এবং ১৩৯.৪৭ ডিগ্রী থেকে ১৩৯.৭৮ ডিগ্রী পূর্বের মধ্যে উপসাগরটি অবস্থিত।
টোকিও উপসাগর এর মোট আয়তন হল ১ হাজার ৫০০ বর্গ কিলোমিটার বা ৫৮০ বর্গ মাইল।এটি উত্র থেকে দক্ষিণ দিকে লম্বা ।এর গভীরতম স্থানের গভীরতা ৭০ মিটার ২৩৩.৩৪ ফুট এবং গড় গভীরতা ৪০ মিটার বা ১৩৩.৩৩ ফুট।এই উপসাগরটি একটি জলপথ দ্বারা প্রশান্ত মহাসাগর এর সঙ্গে যুক্ত।এই উপসাগর এর উপকূল ভাগ খুবই ভগ্ন প্রকৃতির।ফলে এই উপসাগর এর তীরে সহজেই বন্দর গড়ে তোলা সম্ভব।এই উপসাগর এর তীরে বহু মৎস বন্দর রয়েছে।টোকিও উপসাগর এর মাঝে সারুশিমা দ্বীপ অবস্থান করছে।
এই উপসাগরে জাপান এর কিছু নদী বা নদমিলিত হয়েছে।এই নদী গুলি হল - এরা নদী, ইডো নদী, ওবিটসু পনী ও য়োরো নদী।
টোকিও উপসাগর এর তীরে টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।
B

B অথবা  b (উচ্চারণ , বি) হলো লাতিন বর্ণমালার দ্বিতীয় বর্ণ। দুই ঠোট বন্ধ করে এই বর্ণ উচ্চারণ করতে হয় । 
দ্বিতীয় শতকে B এর সমাগোত্রীয় বর্ণ ছিলো ⟨ᛒ⟩ । প্রাচীন কালে এই বর্ণের বিভিন্ন রূপ ছিলো ,যা সময়ের বিবর্তনে পরিবর্তিত হতে থাকে । রোমান বর্ণমালায় B এর সমগোত্রীয় বর্ণ হলো ⟨B⟩ যা গ্রিক বর্ণ ⟨Β⟩ থেকে এসেছে । ফিনিশীয় বর্ণ bēt  থেকে গ্রিক বেটা বর্ণ এসেছে বলে মনে করা হয় ।  
ইংরেজিতে B বর্ণ প্রচুর ব্যবহৃত হয় । সাধারণত ঠোট বন্ধ করে যে শব্দ উচ্চারিত হয় তা লিখতে এই বর্ণ ব্যবহার করা হয় ।এই ঘটনা সাধারণত শব্দের শেষে ঘটে । যেমন "lamb এবং" "bomb ।"
অন্যান্য ভাষাতেও এই বর্ণ ব্যবহার করা হয় ।
এস্তোনীয়, আইসল্যান্ডীয়, এবং চীনা ভাষা , ⟨b⟩ ভাষায় এই বর্ণ ব্যাঞ্জন বর্ণ হিসেবে ব্যবহৃত হয় না। বরং এটি   ধ্বনী উচ্চারণে লিখা হয় যা যুক্ত   ধ্বনীর বিপরীত (এস্তোনীয় ভাষায়) অথবা মহাপ্রাণ ধ্বনী  (Pinyin, Danish এবং Icelandic ভাষায়) ।
আন্তর্জাতিক ধ্বনীতত্ত্বে  ঠোট হতে উচ্চারিত ধ্বনি বন্ধ করতে [b] ব্যবহৃত হয় । কোন কোন ভাষায় এই বর্ণ অঘোষ ধ্বনি লিখতে ব্যবহার করার রীতি দেখা যায়  ।
B বাজনাতে নোট হিসেবে ব্যবহার করা হয়। ইংরেজি ভাষীরা এই বর্ণ Si প্রকাশে বাজনায় ব্যবহার করে করে ।
গ্রেডিং স্কেলে এই বর্ণটি গ্রেড প্রকাশে ব্যবহার করা হয়।
সৌদি আরব জাতীয় ক্রিকেট দল

সৌদি আরব জাতীয় ক্রিকেট দল আন্তর্জাতিক ক্রিকেট খেলায় সৌদি আরব এর প্রতিনিধিত্বকারী দল। সৌদি ক্রিকেট সেন্টার সৌদি আরব দল গঠন করে। দলটি ২০০৩ সালে আন্তর্জাতিক ক্রিকেট কাউন্সিল এর অনুমোদিত সদস্যপদ লাভ করে এবং ২০১৬ সালে সহযোগী সদস্যপদ লাভ করে। ২০০৪ সালে মালয়েশিয়ায় অনুষ্ঠিত এসিসি ট্রফি তে অংশগ্রহণের মাধ্যমে আন্তর্জাতিক ক্রিকেটে সৌদি আরবের অভিষেক ঘটে। এর পর থেকে এশিয়ান ক্রিকেট কাউন্সিল আয়োজিত প্রতিযোগিতাগুলোতে সৌদি আরব নিয়মিত অংশগ্রহণ করে। ২০১৪ এসিসি এলিট লীগ-এ ২য় স্থান লাভ করার ফলে সৌদি আরব প্রথমবারের মত বিশ্ব ক্রিকেট লীগ-এ খেলার যোগ্যতা অর্জন করে। সৌদি আরবের ২০১৫ ষষ্ঠ বিভাগ এ অংশগ্রহণ করার কথা থাকলেও, দলের সদস্যগণ আয়োজক দেশের ভিসা না পাওয়ায় বাধ্য হয়ে সৌদি আরবকে নাম প্রত্যাহার করে নিতে হয়।
২০০৪ সালের এসিসি ট্রফিতে অংশগ্রহণের মাধ্যমে আন্তর্জাতিক ক্রিকেটে সৌদি আরব দলের অভিষেক ঘটে, তবে সেই টুর্নামেন্টে তারা ১ম রাউন্ড অতিক্রম করতে ব্যর্থ হয়। তারা ২০০৬ সালের টুর্নামেন্টেও ১ম রাউন্ড অতিক্রম করতে ব্যর্থ হয় তবে সেই টুর্নামেন্টে ব্রুনাই এর বিপক্ষে ৫০ ওভারে ৪৯৯ রান করার অসাধারণ কৃতিত্ব প্রদর্শন করে। এর আগে ঐ বছরের শুরুতে অনুষ্ঠিত মিডল ইস্ট কাপে সৌদি আরব ৪র্থ স্থান লাভ করে।
তর্কাতীতভাবে সৌদি আরবের ক্রিকেটের সেরা মুহূর্ত আসে ২০০৮ এসিসি ট্রফি এলিট টুর্নামেন্টে, যেখানে তারা পূর্বে একদিনের আন্তর্জাতিক ক্রিকেট খেলার অভিজ্ঞতাসম্পন্ন সংযুক্ত আরব আমিরাত দলকে ২৯ রান পরাজিত করে।
এসিসি ট্রফি এলিট ও চ্যালেঞ্জ দুইভাগে বিভক্ত হয়ে গেলে, ২০০৬ এসিসি ট্রফিতে তাদের পারফরম্যান্সের জন্য সৌদি আরব ২০০৮ প্রতিযোগিতার এলিট বিভাগে খেলার যোগ্যতা অর্জন করে। কিন্তু সেখানে ১০ম স্থান লাভ করে তারা অবনমিত হয়। অবনমনের ফলে তাদের ২০০৯ এসিসি ট্রফি চ্যালেঞ্জ টুর্নামেন্টে অংশগ্রহণ করার কথা থাকলেও তারা অংশগ্রহণ করে নি। তবে পরের বছর ২০১০ সালের প্রতিযোগিতায় অংশগ্রহণ করে ২য় স্থান লাভ করে এবং আবার এলিট বিভাগে উত্তীর্ণ হয়।
৫০ ওভারের ক্রিকেট ছাড়াও সৌদি আরব টুয়েন্টি২০ ক্রিকেটেও অংশগ্রহণ করে। এই ফরম্যাট এর ২০০৭ এসিসি টুয়েন্টি২০ কাপ এ অংশ নিয়ে তারা গ্রুপপর্ব অতিক্রম করতে ব্যর্থ হয় এবং ২০০৯ এসিসি টুয়েন্টি২০ কাপ এ তারা ৮ম স্থান লাভ করে।
এসিসি প্রতিযোগিতায় সৌদি আরবের পরিসংখ্যান।
হাম্মাদ সায়ীদ – ১৮১ বনাম ভুটান - দ্যা পাদাং, সিঙ্গাপুর, ৮ জুন ২০১৪
শাহবাজ রাশিদ – ১৩৮* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
খালিদ বাট – ১১০ বনাম সংযুক্ত আরব আমিরাত - রয়্যাল মিলিটারি কলেজ, কুয়ালালামপুর, ২৫ জুলাই ২০০৮
শাহবাজ রাশিদ – ১০৮ বনাম ভুটান - দ্যা পাদাং, সিঙ্গাপুর, ৮ জুন ২০১৪
মোহাম্মদ আফজাল – ১০৩ বনাম থাইল্যান্ড - এআইটি গ্রাউন্ড, ৯ ডিসেম্বর ২০১০
আফজাল সালিম – ১০০* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
সমবুরুদ্দিন মোহাম্মদ – ৮৭* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
হুসেইন ভাট্টি – ৭/৬৫ বনাম ব্রুনাই - পিটিআই স্কুল, চিয়াং মাই, ৫ ডিসেম্বর ২০১০
শোয়েইব আলি – ৫/২৫ বনাম মালদ্বীপ - থাইল্যান্ড ক্রিকেট গ্রাউন্ড, ব্যাংকক, ১১ ডিসেম্বর ২০১০
শফিক আহমেদ – ৫/৪৫ বনাম সংযুক্ত আরব আমিরাত - রয়্যাল মিলিটারি কলেজ, কুয়ালালামপুর, ২৫ জুলাই ২০০৮
মোহাম্মদ রমজান – ৪/৩৮ বনাম ভুটান - আইসিসি অ্যাকাডেমি ওভাল #২, দুবাই, ১০ অক্টোবর ২০১২
ইবরাউল হক – ৪/৪২ বনাম বাহরাইন - ইন্ডিয়ান অ্যাসোসিয়েশন গ্রাউন্ড, সৌদি, ১০ জুন ২০১৪
ওয়েন ডানেল

ওয়েন রবার্ট ডানেল (; জন্ম: ১৫ জুলাই, ১৮৫৬ - মৃত্যু: ২১ অক্টোবর, ১৯২৯) পোর্ট এলিজাবেথে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৮-৮৯ মৌসুমে দক্ষিণ আফ্রিকার ক্রিকেটের ইতিহাসে অনুষ্ঠিত সর্বপ্রথম টেস্টে অধিনায়কের দায়িত্ব পালনের বিরল কীর্তিগাথা রচনা করেন ওয়েন ডানেল।
এছাড়াও শুরুর দিককার ফুটবলার হিসেবে ১৮৭৭ সালের এফএ কাপ ফাইনালে অক্সফোর্ড বিশ্ববিদ্যালয়ের পক্ষে খেলেছিলেন।
পোর্ট এলিজাবেথে জন্মগ্রহণ করলেও পড়াশোনা করেছেন ইংল্যান্ডে। এটন কলেজ ও অক্সফোর্ডের ট্রিনিটি কলেজে অধ্যয়ন করেন। ১৮৭৮ সালে স্নাতক বিএ ও ১৮৮৩ সালে কলায় স্নাতকোত্তর ডিগ্রি অর্জন করেন।
যুবাবস্থায় ফুটবল খেলায়ও অংশগ্রহণ করেছেন। অক্সফোর্ড বিশ্ববিদ্যালয়ের পক্ষে ফুল ব্যাক অবস্থানে থেকে দুই খেলায় অংশ নেন। ১৮৭৭ ও ১৮৭৮ সালে কেমব্রিজ বিশ্ববিদ্যালয় কর্তৃপক্ষ তাকে ব্লু প্রদান করে। ১৮৭৮ সালে ফুটবল অ্যাসোসিয়েশন কমিটির সদস্যের দায়িত্ব পালন করেন।
সমগ্র খেলোয়াড়ী জীবনে তিনি কেবলমাত্র তিনটি প্রথম-শ্রেণীর ক্রিকেটে অংশ নিয়েছিলেন। তন্মধ্যে দুটিই ছিল টেস্ট ম্যাচ। প্রথম টেস্টে দলের অধিনায়কের দায়িত্বে থাকলেও দ্বিতীয়টিতে উইলিয়াম মিল্টন তার স্থলাভিষিক্ত হয়েছিলেন। অন্য প্রথম-শ্রেণীর খেলাটি ছিল পরের বছরে পোর্ট এলিজাবেথের সদস্যরূপে নাটালের বিপক্ষে।
ব্যবসায়িক কারণে কিছু সময়ে নাটালের অবস্থান করেন। কিন্তু ইংল্যান্ডেই স্থায়ী নিবাস গড়ে তোলেন। প্রথমে হ্যাম্পশায়ারের আলরেসফোর্ডে বসবাস করার পর লন্ডনের দক্ষিণ কেনসিংটনে স্থানান্তরিত হন। ফ্রান্সের লিও পরিদর্শনকালে ২১ অক্টোবর, ১৯২৯ তারিখে ৭৩ বছর বয়সে ওয়েন ডানেলের দেহাবসান ঘটে।
C

C (সি)  লাতিন বর্ণমালার তৃতীয় বর্ণ। ইংরেজি ভাষায় বর্ণটির উচ্চারণ "cee" ( )। 
"C" বর্ণের উদ্ভব সেমেটিক gimel বা "G" থেকে । ধারণা করা হয় প্রতীকটি মিশরীয় চিত্রলিপি থেকে নেওয়া হয়েছে । কেউ কেউ বলেন সেমেটিক gimel অর্থ উট । এই  gimel এর চিত্রলিপি উটের মাথা এবং ঘাড়ের মত বলে এরূপ নামকরণ করা হয়েছে ।
রোমান সংখ্যায় c দিয়ে ১০০ বোঝায় ।
C দিয়ে রাসায়নিক মৌল কার্বণ কে প্রকাশ করা হয় ।
আহমাদ জিয়া মাসউদ

আহমেদ জিয়া মাসুদ (ফার্সি : احمد ضیاء مسعود জন্ম ১ মে, ১৯৫৬) আফগানিস্তান এর উপ রাষ্ট্রপতি ছিলেন।
আহমেদ জিয়া মাসুদ ১৯৫৬ খ্রীষ্টাব্দের মে মাসের ১ তারিখে জন্মগ্রহণ করেন। তিনি হলে আফগানিস্তান এর উপ রাষ্ট্রপতি। তিনি হামিদ কারজাই কর্তিক প্রথম মোনোনিত রাষ্ট্রপ্রধান। তিনি ৭ই ডিসেম্বর ২০০৪ হতে ১৯ নভেম্বর মাস ২০০৯ সাল পর্যন্ত আফগানিস্তানের রাষ্ট্রপ্রধানের দ্বায়ীত্ব পালন করেন। তিনি হলেন আহমেদ শাহ মাসউদ এর ছোট ভাই। ২০১১ সালে আহমেদ জিয়া মাসুউদ একজন বড় কর্মকর্তা হিসেবে নেশনাল ফর্ন্ট অফ আফগানিস্তানে যুক্ত হন।
আহমেদ জিয়া মাসুদ ১৯৫৬ সালের পহেলা মে তে আফগানিস্তান এর মাকুলে জন্মগ্রহণ করেন। তিনি ফসারি মাধমিকে পড়াশোনা করেন এবং মাধ্যমিক শেষ করেন। তিনি ১৯৭৬ সালে পলিটেকনিক্যাল ইউনিভার্সিটি অফ আফগানিস্থানে পড়াশোনা করেন। সেখানে তিনি তিন বছর শিক্ষাজীবন কাটান।
আহমেদ জিউয়া মাসউদ |
বি.বি.সি |
নিউ ইয়র্ক টাইমস |
টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিত পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১৭ মার্চ, ২০১৯ তারিখ পর্যন্ত টেস্ট ক্রিকেট অভিষেকে বিশ্বের ১৫৪ জন ক্রিকেটার পাঁচ-উইকেট অর্জন করতে পেরেছেন।
মার্চ, ২০১৯ সাল পর্যন্ত সর্বমোট নয়জন নিউজিল্যান্ডীয় ক্রিকেটার তাদের টেস্ট ক্রিকেট অভিষেকে পাঁচ-উইকেট লাভের গৌরবগাঁথা রচনা করেছেন। ঐ পাঁচ-উইকেটগুলো ছয়টি পৃথক দেশের বিপক্ষে এসেছে। ইংল্যান্ডের বিপক্ষে তিনবার, পাকিস্তানের বিপক্ষে দুইবার এবং ভারত, দক্ষিণ আফ্রিকা, শ্রীলঙ্কা ও জিম্বাবুয়ের বিপক্ষে একবার হয়। তন্মধ্যে, নিউজিল্যান্ড দল চারবার বিজয়ী হয়, তিনবার ড্র ও দুইবার পরাজয়বরণ করে। নয়টি ভিন্ন মাঠে খেলোয়াড়ের এ কীর্তি গড়েন। ছয়বারই নিউজিল্যান্ডের বাইরে হয়। সাম্প্রতিককালের পাঁচ-উইকেট লাভ হয়েছে আবুধাবির শেখ জায়েদ ক্রিকেট স্টেডিয়ামে।
প্রথম নিউজিল্যান্ডীয় বোলার হিসেবে ফেন ক্রেসওয়েল এ সম্মাননায় অভিষিক্ত হন। ১৯৪৯ সালে ওভালে স্বাগতিক ইংল্যান্ডের বিপক্ষে নিজের অভিষেক টেস্টে তার এই ফিফারটি এসেছে। তিনি ১৬৮ রান খরচায় ছয় উইকেট তুলে নিয়েছিলেন। এছাড়াও, ক্রেসওয়েল, অ্যালেক্স মইর ও কলিন ডি গ্র্যান্ডহোম - এ তিন নিউজিল্যান্ডীয় প্রত্যেকেই তাদের অভিষেক টেস্টে ছয় উইকেট পেয়েছিলেন। গ্র্যান্ডহোমের সংগৃহীত ৬/৪১ যে-কোন নিউজিল্যান্ডীয় বোলারের অভিষেক টেস্টে সেরা বোলিং পরিসংখ্যান। ২০১৬ সালে হ্যাগলে ওভালে সফরকারী পাকিস্তানের বিপক্ষে অনুষ্ঠিত প্রথম টেস্টে এ কীর্তিগাঁথা রচনা করেন। তিনি খেলায় সর্বমোট ৬৪ রান খরচায় সাত উইকেট পেয়েছিলেন। এটিই যে-কোন নিউজিল্যান্ডীয় খেলোয়াড়ের টেস্ট অভিষেকে সেরা। এছাড়াও, গ্র্যান্ডহোম ও এজাজ প্যাটেল একমাত্র খেলোয়াড় হিসেবে টেস্ট অভিষেকে ম্যান অব দ্য ম্যাচের পুরস্কার পেয়েছেন। বোলারদের মধ্যে ব্রুস টেলর একমাত্র খেলোয়াড় হিসেবে টেস্ট অভিষেকে অল-রাউন্ডারের কীর্তি গড়েন। ১৯৬৪-৬৫ মৌসুমে কোলকাতার ইডেন গার্ডেন্সে ভারতের বিপক্ষে ১০৫ রান ও ৫/৮৬ পান।
অন্য পাঁচজন খেলোয়াড় তাদের টেস্ট অভিষেকে পাঁচ-উইকেট পেয়েছেন। সর্বশেষ ক্রিকেটার হিসেবে রয়েছেন গ্র্যান্ডহোম। নভেম্বর, ২০১৬ সালে সফরকারী পাকিস্তানের বিপক্ষে ক্রাইস্টচার্চের হ্যাগলে ওভালে তিনি ৬/৪১ পেয়েছিলেন। অন্যান্য বোলারদের মধ্যে পল ওয়াইজম্যান সেরা মিতব্যয়ী বোলিং করেন ওভারপ্রতি ১.৭৫ রান দিয়ে ও টিম সাউদি সেরা স্ট্রাইক রেটের অধিকারী।. সাম্প্রতিককালে নভেম্বর, ২০১৮ সালে এ কৃতিত্বের অংশীদার হয়েছেন এজাজ প্যাটেল। একমাত্র স্পিন বোলার হিসেবে রয়েছেন - অ্যালেক্স মইর, পল ওয়াইজম্যান ও এজাজ প্যাটেল। বাদ-বাকী ছয়জনই ফাস্ট বোলার।
২০১৬ মহিলাদের টুয়েন্টি২০ এশিয়া কাপ

২০১৬ মহিলাদের টুয়েন্টি২০ এশিয়া কাপ এশিয়ান ক্রিকেট কাউন্সিল কর্তৃক আয়োজিত এসিসি মহিলাদের এশিয়া কাপের ষষ্ঠ আসর। এছাড়াও, দ্বিতীয় আসর হিসেবে ২০-ওভারের প্রতিযোগিতা আকারে আয়োজন করা হয়েছে। ২৬ নভেম্বর থেকে ৪ ডিসেম্বর, ২০১৬ তারিখ পর্যন্ত থাইল্যান্ডে অনুষ্ঠিত হয়। ব্যাংককের এশিয়ান টেকনোলজি ইনস্টিটিউট মাঠ ও টার্ডথাই ক্রিকেট মাঠে ছয় দল অংশ নিয়েছে।
বাংলাদেশ, ভারত, পাকিস্তান, শ্রীলঙ্কা, নেপালসহ স্বাগতিক থাইল্যান্ড - এ ছয় দলের সমন্বয়ে প্রতিযোগিতার আয়োজন করা হয়। শেষ দুই দল মহিলাদের বিশ্বকাপে অংশগ্রহণের জন্য এশিয়ার বাছাইপর্বে খেলার সুযোগ পেয়েছে। বাংলাদেশ, ভারত, পাকিস্তান ও শ্রীলঙ্কা টুয়েন্টি২০ আন্তর্জাতিক (টি২০আই) মর্যাদাপ্রাপ্ত যা টি২০আইয়ের মর্যাদা পাবে। তবে, নেপাল ও থাইল্যান্ডের খেলাগুলো এ মর্যাদার বাইরে থাকবে।
ভারত দল প্রতিযোগিতায় অপরাজিত থেকে চ্যাম্পিয়ন হয়। ফাইনালে পাকিস্তানকে ১৭ হারায় তারা।
শীর্ষ পাঁচজন সর্বোচ্চ রান সংগ্রহকারীর তালিকা রান সংগ্রহ ও ব্যাটিং গড় অনুযায়ী সাজানো হয়েছে।
উৎস: ইএসপিএনক্রিকইনফো
শীর্ষ পাঁচজন সর্বোচ্চ উইকেট সংগ্রহকারীর তালিকা উইকেট লাভ ও বোলিং গড় অনুযায়ী সাজানো হয়েছে।
উৎস: ইএসপিএনক্রিকইনফো
F

F (নাম "ef",উচ্চারণ ) ) আধুনিক লাতিন বর্ণমালার ষষ্ঠ বর্ণ।
 'F' বর্ণের সৃষ্টি সেমেটিক "vâv" (বা "waw") বর্ণ থেকে যা   বা  ধ্বনী প্রকাশে ব্যবহৃত হত ।এর বর্ণলিপি অনেকটা কাঁচি বা মুগুরের সদৃশ ছিলো । এটি মিশরীয় বর্ণলিপির সাথেও সাদৃশ্য রাখে । যেমন,ḥ(dj)T3ফিনিশীয় এই বর্ণটি গ্রীকরা ধার করে দুই ভাবে । প্রথমে সরবর্ণ হিসেবে ,যার নাম ইপসিলন এবং ব্যাঞ্জনবর্ণ হিসেবে,যার নাম হলো "digamma (উচ্চারণ " , যেমনটা ফিনিশীয় এবং ল্যাটিন 'F,' ) । ছোট হাতের ' f ' দেখতে s বা ' ſ ' এর মত নয় ।
ইংরেজি ভাষায় লিখন পদ্ধতিতে  ধ্বনী প্রকাশ করতে এই বর্ণ ব্যবহৃত হয় । F দিয়ে গঠিত সবচেয়ে ব্যবহৃত শব্দ হলো OF ।
 অন্যান্য ভাষায়  ⟨f⟩ বর্ণ দিয়ে সাধারণত ,  এবং   ধ্বনি প্রকাশ করা হয় ।
ইংরেজি ভাষায় F দ্বারা অকৃতকার্য গ্রেডিং বুঝায় ।
T3
জাপানের জলবায়ু

জাপানের জলবায়ু প্রধানত নাতিশীতোষ্ণ প্রকৃতির। তবে উত্তর থেকে দক্ষিণে জলবায়ুর মধ্যে বিরাট পার্থক্য পরিলক্ষিত হয়। জাপানের ভৌগোলিক বৈশিষ্ট্যগুলি ছয়টি প্রধান জলবায়ু অঞ্চলের মধ্যে বিভাজিত হয়েছে। এগুলি হল: হোক্কাইডো, জাপান সাগর, কেন্দ্রীয় উচ্চভূমি, সেতো অন্তর্দেশীয় সাগর, প্রশান্ত মহাসাগর ও র্যু ক্যু দ্বীপপুঞ্জ। সর্ব উত্তরে অবস্থিত অঞ্চল হোক্কাইডোতে আর্দ্র মহাদেশীয় জলবায়ু দেখা যায়। এখানে শীতকাল দীর্ঘ ও শীতল এবং গ্রীষ্মকাল খুব উষ্ণ থেকে শীতল। এখানে ভারি বৃষ্টিপাত দেখা যায় না। তবে শীতকালে দ্বীপগুলি শীতকালে গভীর তুষারের চাদরে আচ্ছাদিত হয়ে যায়।
জাপান সাগর অঞ্চলটি হোনশুর পশ্চিম উপকূলে অবস্থিত। এখানে উত্তরপশ্চিম শীতকালীন বায়ুর প্রভাবে ভারি তুষারপাত ঘটে। গ্রীষ্মকালে এই অঞ্চলটি প্রশান্ত মহাসাগরীয় এলাকার তুলনায় শীতলতর থাকে। যদিও কখনও কখনও ফন বায়ুর প্রভাবে এই অঞ্চলটি অত্যধিক উষ্ণ হয়ে পড়ে। কেন্দ্রীয় উচ্চভূমি অঞ্চলে অন্তর্দেশীয় আর্দ্র মহাদেশীয় জলবায়ু লক্ষিত হয়। এখানে গ্রীষ্মে ও শীতে এবং দিনে ও রাতে তাপমাত্রার বিরাট পার্থক্য দেখা যায়। এই অঞ্চলে হালকা বৃষ্টিপাত হয়। যদিও শীতকালে সাধারণত তুষারপাত ঘটে। চুউগোকু ও শিকোকু অঞ্চলের পার্বত্য এলাকা সেতো অন্তর্দেশীয় সাগর অঞ্চলকে মৌসুমি বায়ুর হাত থেকে রক্ষা করে। ফলে এই অঞ্চলে সারা বছরই আবহাওয়া মনোরম থাকে।
প্রশান্ত মহাসাগরীয় উপকূল অঞ্চলে আর্দ্র উপক্রান্তীয় জলবায়ু দেখা যায়। এখানে শীতকাল তীব্র নয়। মাঝে মাঝে এখানে তুষারপাত হয়। অন্যদিকে দক্ষিণপূর্ব মৌসুমী বায়ুর প্রভাবে গ্রীষ্মকাল উষ্ণ ও আর্দ্র। র্যু ক্যু দ্বীপপুঞ্জের জলবায়ু উপক্রান্তীয় প্রকৃতির। এখানে শীতকাল উষ্ণ এবং গ্রীষ্মকাল তীব্র উষ্ণ। এই অঞ্চলে প্রধানত বর্ষাকালে অত্যন্ত ভারি বৃষ্টিপাত হয়।
জাপানের গড় শীতকালীন তাপমাত্রা এবং গড় গ্রীষ্মকালীন তাপমাত্রা । জাপানের সর্বকালীন সর্বোচ্চ তাপমাত্রা——নথিভুক্ত হয়েছিল ২০০৭ সালের ১৬ অগস্ট। ওকিনাওয়ায় প্রধান বর্ষা ঋতু শুরু হয় মে মাসের গোড়ার দিকে। বৃষ্টি রেখা ধীরে ধীরে উত্তর দিকে সরতে সরতে জুলাই মাসের শেষ দিকে হোক্কাইডোয় এসে উপস্থিত হয়। হোনশুর অধিকাংশ অঞ্চলে বর্ষাকাল শুরু হয় জুন মাসের মাঝামাঝি সময় এবং স্থায়ী হয় ছয় সপ্তাহের জন্য। গ্রীষ্মকালের শেষ দিকে এবং শরৎকালের গোড়ার দিকে টাইফুন ঝড় ভারি প্রায়শই ভারি বৃষ্টিপাত ঘটায়।
জাপান এর অর্থনীতি
মালয় ইউনিয়ন

মালয় ইউনিয়ন ছিল মালয় রাজ্যসমূহ এবং পেনাং ও মালাক্কার প্রণালী বসতির সমন্বয়ে গঠিত একটি ইউনিয়ন। এটি ব্রিটিশ মালয়ের উত্তরসূরি এবং একটি একক সরকারের অধীনে মালয় উপদ্বীপকে একতাবদ্ধ করার জন্য গঠিত হয়। মালয়ীদের বিরোধিতার পর ১৯৪৮ সালে তা মালয় ফেডারেশন হিসেবে পুনর্গঠিত হয়।
দ্বিতীয় বিশ্বযুদ্ধের পূর্বে ব্রিটিশ মালয় তিনটি গ্রুপ নিয়ে গঠিত ছিল। এগুলি হল ফেডারেটেড মালয় স্টেটসের প্রটেক্টরেট, নিরাপত্তাধীন পাঁচটি মালয়ী রাজ্য এবং প্রণালী বসতির উপনিবেশ।
১৯৪৬ সালের ১ এপ্রিল ফেডারেটেড মালয় স্টেটস, আনফেডারেটেড মালয় স্টেটস ও প্রণালী বসতি নিয়ে মালয় ইউনিয়ন আনুষ্ঠানিকভাবে স্থাপিত হয়। স্যার এডওয়ার্ড জেন্ট এর গভর্নর হন। ইউনিয়নের রাজধানী ছিল কুয়ালালামপুর। সিঙ্গাপুর পৃথক উপনিবেশ হিসেবে শাসিত হত।
১৯৪৫ সালের অক্টোবরে ব্রিটিশরা প্রথম ইউনিয়নের ধারণা প্রকাশ করে। স্যার হ্যারল্ড ম্যাকমাইকেলকে এই বিষয়ে মালয়ী শাসকদের সমমতি আদায়ের দায়িত্ব দেয়া হয়। তিনি এতে সফল হন। শাসকরা সম্মতি দিলেও এ নিয়ে তাদের অনিচ্ছা ছিল।
ব্রিটিশ মালয় বা সিঙ্গাপুরে জন্মগ্রহণকারী এবং ১৯৪২ সালের ১৫ ফেব্রুয়ারির পূর্ব থেকে বসবাসকারী, ব্রিটিশ মালয় বা প্রণালী বসতির বাইরে জন্মগ্রহণকারী কিন্তু তাদের বাবা মালয় ইউনিয়নের নাগরিক ছিল এমন ব্যক্তি এবং ১৮ বছর হয়েছে ও ১৯৪২ সালের ১৫ ফেব্রুয়ারির পূর্বের ১৫ বছরের মধ্যে ১০ বছর ব্রিটিশ মালয় বা সিঙ্গাপুরে বসবাস করেছে এমন ব্যক্তিদেরকে নাগরিকত্ব দেয়ার বিধান করা হয়। এছাড়া আবেদনের মাধ্যমে নাগরিকত্বের ব্যবস্থাও রাখা হয়। তবে নাগরিকত্বের প্রস্তাব বাস্তবে প্রয়োগ হতে পারেনি। বিরোধিতার কারণে তা বাতিল হয়ে যায়।
মালয় রাজ্যসমূহের সুলতানরা ধর্মীয় বিষয়াদি ছাড়া বাকি বিষয় ব্রিটিশদের কাছে হস্তান্তর করে। একজন ব্রিটিশ গভর্নরের অধীনে মালয় ইউনিয়নকে প্রদান করা হয়। এছাড়াও রাষ্ট্রীয় কাউন্সিল তাদের স্বায়ত্তশাসন হারায়। সুলতানদের স্থলে ব্রিটিশ রেসিডেন্টদেরকে রাষ্ট্রীয় কাউন্সিলের প্রধানের পদে বসানোর ফলে সুলতানদের রাজনৈতিক ক্ষমতা হ্রাস পায়।
১৯৪৬ সালে একটি সুপ্রিম কোর্ট স্থাপিত হয়। হ্যারল্ড কারওয়েন উইলান ছিলেন এর একমাত্র প্রধান বিচারপতি।
মালয়ীরা এই ইউনিয়নের বিরোধিতা করেছিল। সুলতানদের রাজনৈতিক অধিকার চলে যাওয়ার কারণে মালয়ীরা মাথায় সাদা ব্যান্ড পড়ে শোক প্রকাশ করেছিল। ১৯৪৮ সালের ১ ফেব্রুয়ারি মালয় ইউনিয়ন বিলুপ্ত হয় এবং মালয় ফেডারেশন গঠিত হয়।
হিশামউদ্দিন আলম শাহ

সুলতান হিশামউদ্দিন আলম শাহ ইবনে আলমরহুম সুলতান আলাউদ্দিন সুলাইমান শাহ (১৩ মে ১৮৯৮ – ১ সেপ্টেম্বর ১৯৬০) ছিলেন মালয়েশিয়ার দ্বিতীয় সম্রাট। ১৯৬০ সালের ১৪ এপ্রিল থেকে ১ সেপ্টেম্বর পর্যন্ত তিনি সম্রাট ছিলেন। তিনি ১৯৩৮-১৯৪২ সাল এবং পুনরায় ১৯৪৫-১৯৬০ সাল পর্যন্ত তিনি সেলাঙ্গোরের সুলতান ছিলেন।
তিনি সুলতান আলাউদ্দিন সুলাইমান শাহর প্রথম ছেলে। তার বড় দুই ভাই থাকায় তিনি সিংহাসনের সম্ভাব্য উত্তরসূরি ছিলেন না।
হিশামউদ্দিন মালয় কলেজ কুয়ালা কাংসারে পড়াশোনা করেছেন। ১৯২৯ সালে মালয় কলেজ ওল্ড বয়েজ এসোসিয়েশন স্থাপনে তার ভূমিকা ছিল। ১৯৩১ সালে তিনি সেলাঙ্গোরের তুঙ্কু লাকসামানা নিযুক্ত হন। ইতিপূর্বে তিনি তুঙ্কু পাংলিমা রাজা হিসেবে দায়িত্বপালন করেছেন।
সুলতান আলাউদ্দিন শাহর বেশ কয়েকজন সন্তান ছিল। প্রথম তিনজন হলেন তুঙ্কু মুসা এদ্দিন, তুঙ্কু বদর শাহ ও তুঙ্কু আলম শাহ। প্রথম দুইজন ছিলেন প্রধান রাণী তুঙ্কু আমপুয়ান মাহারুম বিনতে তুঙ্কু জিয়াউদ্দিন এবং তিনি ছিলেন কেদাহর রাজপরিবারের সদস্য। তুঙ্কু মুসা এদ্দিনকে ১৯০৩ সালে "তুঙ্কু মাহকুতা" করা হয় এবং ১৯২০ সালে "রাজা মুদা" বা উত্তরাধিকারই ঘোষণা করা হয়।
তবে ব্রিটিশ রেসিডেন্ট থিওডর স্যামুয়েল এডামসের প্ররোচনায় ১৯৩৪ সালে রাজা মুদার পদ থেকে অপসারিত হন। এডামস তার বিরুদ্ধে অমিতব্যয়িতার অভিযোগ করলেও অধিকাংশ মালয়ীর বিশ্বাস ছিল যে এডামসের আদেশ মানতে রাজি না হওয়ায় তাকে পদচ্যুত হতে হয়। মুসার ব্যাপারে সুলতান সুলাইমান আবেদন জানালেও তুঙ্কু আলম শাহকে "রাজা মুদা" ঘোষণা করা হয়। ১৯৩৬ সালের ২০ জুলাই এই নিয়োগ কার্যকর হয়।
বাবার মৃত্যুর পর ১৯৩৮ সালের ৪ এপ্রিল হিশামউদ্দিন নতুন সুলতান হন। ১৯৩৯ সালের ২৬ জানুয়ারি ক্লাঙের ইস্তানা মাহকুতা পুরিতে তার রাজ্যাভিষেক হয়।
১৯৪২ সালের ১৫ জানুয়ারি সেলাঙ্গোরের জাপানি সামরিক গভর্নর কর্নেল ফুজিয়ামা সুলতান হিশামউদ্দিনকে কুয়ালালামপুরে আমন্ত্রণ জানান। ১৯৪৩ সালের নভেম্বরে জাপানিরা তাকে ক্ষমতাচ্যুত করে তুঙ্কু মুসা এদ্দিনকে সুলতান মুসা গিয়াসউদ্দিন রিয়ায়াত শাহ হিসেবে সেলাঙ্গোরের নতুন সুলতান ঘোষণা করে।
সুলতান হিশামউদ্দিন আলম শাহ জাপানিদের সাথে কাজ করতে অস্বীকৃতি জানান। ১৯৪৩ সালের পর থেকে তিনি তাকে দেয়া জাপানি সুযোগ সুবিধা ফিরিয়ে দেন।
ব্রিটিশদের আগমনের পর সুলতান হিশামউদ্দিন পুনরায় ক্ষমতালাভ করেন। এসময় সাবেক সুলতান মুসা এদ্দিন কোকোস দ্বীপপুঞ্জে নির্বাসিত হয়েছিলেন।
১৯৫৭ সালের ৩ আগস্ট আট-এক ভোটে সুলতান হিশামউদ্দিন ডেপুটি ইয়াং দি-পেরতুয়ান আগং নির্বাচিত হন।
তুঙ্কু আবদুর রহমানের মৃত্যুর পর সুলতান হিশামউদ্দিন মালয়ের দ্বিতীয় ইয়াং দি-পেরতুয়ান আগং নির্বাচিত হন। ১৯৬০ সালের ১৪ এপ্রিল তিনি দপ্তর শুরু করেন। ৩০ জুলাই তিনি মালয়েশিয়ার জরুরি অবস্থার ঘোষণা করেন।
সুলতান হিশামউদ্দিন ১৯৬০ সালের ১ সেপ্টেম্বর ৬২ বছর বয়সে কুয়ালালামপুরে মৃত্যুবরণ করেন। ৩ সেপ্টেম্বর সেলাঙ্গোরের সুলতান সুলাইমান মসজিদের নিকটে রাজকীয় কবরস্থানে তাকে দাফন করা হয়।
সুলতান হিশামউদ্দিন দুইবার বিয়ে করেছেন। তার স্ত্রীরা হলেন:
হিশামউদ্দিন ও রাজা জেমাহর ছেলে তুঙ্কু আবদুল আজিজ শাহ তার উত্তরসূরি হিসেবে সেলাঙ্গোরের সুলতান হয়েছিলেন। পরবর্তীতে তিনি ১১তম ইয়াং দি-পেরতুয়ান আগং হন।
তুঙ্কু আবদুর রহমান ইবনে আলমরহুম তুঙ্কু মুহাম্মদ

তুঙ্কু আবদুর রহমান ইবনে আল-মরহুম তুঙ্কু মুহাম্মদ (২৪ আগস্ট ১৮৯৫ – ১ এপ্রিল ১৯৬০) ছিলেন মালয় ফেডারেশনের প্রথম ইয়াং দি-পেরতুয়ান আগং তথা রাষ্ট্রপ্রধান। নেগারি সেম্বিলানের ইয়াং দি-পেরতুয়ান বেসার
আবদুর রহমান ১৮৯৫ সালের ২৪ আগস্ট সেরি মেনান্তিতে জন্মগ্রহণ করেন। তিনি ছিলেন তুঙ্কু মুহাম্মদ শাহর দ্বিতীয় ছেলে। জেম্পল মালয় স্কুলে তিনি প্রাথমিক শিক্ষাগ্রহণ করেছেন। এরপর ১৯০৭ সাল থেকে ১৯১৪ সালের মধ্যে তিনি মালয় কলেজে লেখাপড়া করেছেন। কুয়ালালামপুরের ফেডারেল সচিবালয়ে তিনি এক বছর কাজ করেছেন। এরপর সেরেম্বানের সহকারী ভূমি রাজস্ব কালেক্টর হন। মালয়ান ভলান্টিয়ার ইনফেন্ট্রিতে তিনি সেকেন্ড লেফটেন্যান্ট হিসেবে দায়িত্বপালন করেছেন। ১৯১৮ সালে তিনি লেফটেন্যান্ট হিসেবে পদন্নোতি পান।
তার বড় ভাই তুঙ্কু আবদুল আজিজ ১৯১৭ সালে মারা যাওয়ার পর তিনি সিংহাসনের উত্তরাধিকারই হন এবং তুঙ্কু মুদা সেরতিং উপাধি পান।
পরবর্তীতে আবদুর রহমান কালাঙে সহকারী মালয় অফিসার নিযুক্ত হন। পরে তাকে সেপাং বদলি করা হয়। এরপর উলু সেলাঙ্গরে তিনি সহকারী ভূমি রাজস্ব কালেক্টরের দায়িত্ব পান। কর্মদক্ষতার জন্য তিনি সহকারী জেলা অফিসার পদে উন্নীত হন। ১৯২৫ তিনি স্বল্পকালীন সময় কুয়ালালামপুর সুপ্রিম কোর্টে কাজ করেছেন।
১৯২৫ সালে তিনি তার বাবার সাথে যুক্তরাজ্যে সরকারি সফরে যান। এসময় তিনি যুক্তরাজ্যে আইন বিষয়ে পড়াশোনার সিদ্ধান্ত নেন। এরপর তিনি যুক্তরাজ্যে আইন বিষয়ে অধ্যয়ন করেছেন এবং আইনে ডিগ্রি লাভ করেন। ইনার টেম্পল থেকে তিনি ব্যরিস্টার হন। ১৯২৮ সালে তিনি বারে যোগ দেন। লন্ডনে তিনি মালয় জাতীয়তাবাদি সংগঠন কেসাতুয়ান মেলায়ু ইউনাইটেড কিংডমের প্রথম সভাপতি নির্বাচিত হন।
১৯২৮ সালে দেশে ফেরার পর তিনি মালয়ের সরকারি চাকরিতে যোগ দেন। কয়েক বছর পর তিনি ম্যাজিস্ট্রেট হন এবং পরে জেলা অফিসার হিসেবে পদন্নোতি পান।
১৯৩৩ সালে বাবার মৃত্যুর পর আবদুর রহমান নেগেরি সেম্বিলানের সিংহাসনে বসেন। এসময় তিনি ছিলেন একমাত্র মালয়ী শাসক যিনি একইসাথে একজন আইনজীবী ছিলেন।
১৯৫৭ সালের ৩ আগস্ট তুঙ্কু আবদুর রহমান মালয়েশিয়ার প্রথম ইয়াং দি-পেরতুয়ান আগং নির্বাচিত হন। আট-এক ভোটে তিনি তার জ্যেষ্ঠ পাহাঙের সুলতান আবু বকরকে পরাজিত করেছিলেন। এর পূর্বে তিনি ২৪ বছর নেগেরি সেম্বিলানে শাসন করেছেন। ৪ সেপ্টেম্বর প্রথম ইয়াং দি-পেরতুয়ান আগং হিসেবে তার অভিষেক হয়।
১৯৬০ সালের ১ এপ্রিল তুঙ্কু আবদুর রহমান কুয়ালালামপুরে মৃত্যুবরণ করেন। ২ এপ্রিল কুয়ালালামপুরে রাষ্ট্রীয় সম্মানের সাথে তার জানাজা হয়। ৫ এপ্রিল সেরি মেনান্তিতে তাকে দাফন করা হয়।
তুঙ্কু আবদুর রহমানের ছবি মালয়েশীয় রিঙ্গিতে ছাপা হয়।
তুঙ্কু আবদুর রহমান চারবার বিয়ে করেছেন। তার স্ত্রীরা হলেন:
তুঙ্কু আবদুর রহমানের তিন ছেলে ও পাঁচ মেয়ে রয়েছে। তিনি ও তার দ্বিতীয় স্ত্রী তুঙ্কু মাহারুনের সন্তান তুঙ্কু মুনাওইর নেগেরি সেম্বিলানের ৯ম ইয়াং দি-পেরতুয়ান বেসার ছিলেন। প্রথম স্ত্রী মাইমুনাহর দুই ছেলে ও দুই মেয়ে রয়েছে। তারা হলেন তুঙ্কু আইদাহ, তুঙ্কু জাফর, তুঙ্কু শেইলাহ ও তুঙ্কু আবদুল্লাহ। তুঙ্কু জাফর ছিলেন নেগেরি সেম্বিলানের ১০ম ইয়াং দি-পেরতুয়ান বেসার
আবদুর রহমানের নাতি তুঙ্কু মুহরিজ নেগেরি সেম্বিলানের বর্তমান ইয়াং দি-পেরতুয়ান বেসার।
তুঙ্কু আবদুর রহমান ক্রিকেট, ফুটবল, টেনিসে আগ্রহী ছিলেন। বক্সিং তার প্রিয় খেলা ছিল।
জাপানে বিজ্ঞান ও প্রযুক্তি

বৈজ্ঞানিক গবেষণা, বিশেষত প্রযুক্তি, যন্ত্রবিদ্যা ও বায়োমেডিক্যাল গবেষণায় জাপান একটি অগ্রণী রাষ্ট্র। প্রায় ৭০০,০০০ গবেষক ১৩০ বিলিয়ন মার্কিন ডলার গবেষণা ও উন্নয়ন বাজেটের সুবিধা পান এই দেশে। এই বাজেট বিশ্বে তৃতীয় বৃহত্তম। মৌলিক বৈজ্ঞানিক গবেষণাতেও জাপান বিশ্বে অগ্রণী একটি রাষ্ট্র। এই দেশ থেকে একুশ জন বৈজ্ঞানিক পদার্থবিদ্যা, রসায়ন বা চিকিৎসাবিদ্যায় নোবেল পুরস্কার পেয়েছেন। তিন জন ফিল্ডস মেডেল এবং একজন কার্ল ফ্রেডরিক গাস প্রাইজ পেয়েছেন। জাপানের সর্বাপেক্ষা উল্লেখযোগ্য প্রযুক্তিগত অবদানগুলি ইলেকট্রনিকস, অটোমোবাইলস, যন্ত্রবিদ্যা, ভূমিকম্প ইঞ্জিনিয়ারিং, ইন্ডাস্ট্রিয়াল রোবোট, অপটিকস, কেমিক্যালস, সেমিকন্ডাক্টরস ও ধাতুবিদ্যার ক্ষেত্রে রয়েছে। বিশ্বে রোবোটিকস উৎপাদন ও ব্যবহারে জাপান অগ্রণী। ২০১৩ সালের হিসেব অনুসারে, বিশ্বের শিল্প রোবোটগুলির ২০% (১.৩ মিলিয়নের মধ্যে ৩০০,০০০টি) জাপানে নির্মিত। যদিও আগে এই হার আরও বেশি ছিল। ২০০০ সালে সারা বিশ্বে শিল্প রোবোটগুলির অর্ধ্বাংশ ছিল জাপানে নির্মিত।
জাপানে বিজ্ঞান ও প্রযুক্তির ব্যবহার ও বিকাশ প্রাচীনকাল থেকেই হয়ে আসছে।প্রাচীন সময় থেকেই জাপানীরা সমুদ্র বাণিজ্য এর জন্য জাহাজ নির্মাণ দিক নির্নয় প্রভৃতির সঙ্গে যুক্ত ছিল।এরা সূর্যের দ্বারা সময় নির্নয় করতে পাড়ত।
জাপানের মহাকাশ সংস্থা হল জাপান এয়ারোস্পেস এক্সপ্লোরেশন এজেন্সি (জাক্সা)। এখান থেকে মহাকাশ, ভিন্ন গ্রহ ও বিমান গবেষণার কাজ চলে। রকেট ও উপগ্রহ নির্মাণেও এটি অগ্রণী সংস্থা। জাপান আন্তর্জাতিক মহাকাশ স্টেশনে অংশগ্রহণকারী। ২০০৮ সালে স্পেস শাটল অ্যাসেম্বলি ফ্লাইটের সময় সেখানে জাপানিজ এক্সপেরিমেন্ট মডিউল যুক্ত হয়। জাপানের মহাকাশ অভিযানের পরিকল্পনাগুলি হল: শুক্র গ্রহে "আকাৎসুকি" নামে একটি মহাকাশ যান পাঠানো; ২০১৬ সালে "মারকুরি ম্যাগনেটোস্ফেরিক অরবিটার" উৎক্ষেপণ; এবং ২০৩০ সালের মধ্যে চাঁদে একটি বেস গঠন।
২০০৭ সালের ১৪ সেপ্টেম্বর জাপান ""সেলিনে"" (সেলেনোলোজিক্যাল অ্যান্ড ইঞ্জিনিয়ারিং এক্সপ্লোরার) নামে একটি চন্দ্রযান একটি এইচ-আইআইএ (মডেল এইচ২এ২০২২) ক্যারিয়ার রকেটের মাধ্যমে তানেগাশিমা মহাকাশ কেন্দ্র থেকে উৎক্ষেপণ করে। অ্যাপোলো কর্মসূচির পর থেকে বৃহত্তম চন্দ্র অভিযান ছিল "কাগুয়া"। এর উদ্দেশ্য ছিল চাঁদের উৎস ও বিবর্তন সম্পর্কে তথ্য সংগ্রহ। ৪ অক্টোবর এটি চাঁদের কক্ষপথে প্রবেশ করে এবং প্রায় উচ্চতায় উড়ে যায়। এই যানটির অভিযান শেষ হয় ২০০৯ সালের ১১ জুন। এই দিন জাক্সা ইচ্ছাকৃতভাবে চাঁদের সঙ্গে এই যানটির সংঘর্ষ ঘটিয়েছিল।
নির বারকাত

নির বারকাত (; জন্ম ১৯ অক্টোবর ১৯৫৯) হলেন একজন ইসরায়েলি ব্যবসায়ী, উদ্যোক্তা ও রাজনীতিবিদ। ২০০৮ সালে তিনি প্রথমবার জেরুজালেমের মেয়র নির্বাচিত হন। ২০১৩ সালে তিনি দ্বিতীয় মেয়াদে মেয়র হন এবং ২০১৮ সালের ৪ ডিসেম্বর পর্যন্ত মেয়র পদে ছিলেন। মেয়াদকালে তিনি ইসরায়েলি সংস্কৃতির বিকাশ, পর্যটন, স্থানীয় হাইটেক উন্নয়নসহ নানাবিধ কর্মকাণ্ডে কাজ করেছেন।
নির বারকাত ১৯৫৯ সালের ১৯ অক্টোবর জেরুজালেমে জন্মগ্রহণ করেন। তার বাবা জালমান ছিলেন হিব্রু বিশ্ববিদ্যালয়ের পদার্থবিজ্ঞানের অধ্যাপক। নির বারকাত ১৯৭৭ থেকে ১৯৮৩ সাল পর্যন্ত ছয় বছর ইসরায়ীর প্রতিরক্ষা বাহিনীতে প্যারাট্রুপার্স‌ ব্রিগেডে দায়িত্বপালন করেছেন। তিনি মেজর পদে উন্নীত হন।
তিনি হিব্রু বিশ্ববিদ্যালয় থেকে কম্পিউটার বিজ্ঞান বিষয়ে বিএ ডিগ্রি অর্জন করেছেন। এখানে তিনি ব্যবসা প্রশাসনে মাস্টার্সের জন্য পড়াশোনা করেছেন। তবে তা তিনি সম্পন্ন করেননি।
বারকাতের স্ত্রী বেভেরলি একজন শিল্পী। তাদের তিন মেয়ে রয়েছে। তাদের পরিবার জেরুজালেমের বেইত হাকেরেম মহল্লায় বসবাস করে।
২০১৩ সালে বারকাত ৪৩তম প্রভাবশালী ইহুদি ব্যক্তিত্ব হিসেবে মনোনীত হয়েছিলেন।
১৯৮৮ সালে বিআরএম নামে সফটওয়ার কোম্পানি প্রতিষ্ঠার মাধ্যমে বারকাত হাইটেক শিল্পে তার কর্মজীবন শুরু করেন। এই প্রতিষ্ঠান এন্টিভাইরাস সফটওয়ার নিয়ে কাজ করত। পরে এই কোম্পানি একটি ইনকিউবেটর ভেঞ্চার ফার্ম হিসেবে কাজ করে এবং বেশ কয়েকটি কোম্পানিতে বিনিয়োগ করে। তিনি সামাজিক বিনিয়োগ কোম্পানি আইভিএন প্রতিষ্ঠায় সহায়তা করেছেন। ২০০৭ সালে তিনি ড্রাগন্স ডেনের ইসরায়েলি সংস্করণে অংশ নিয়েছেন।
বারকাতের মতে তিনি মেয়র হিসেবে তার হাইটেক কাজের অভিজ্ঞতাকে কাজে লাগিয়েছেন: “এখন আমি নিজেকে একজন গণ উদ্যোক্তা হিসেবে দেখি, তাই এটি খুবই পদ্ধতিগত। আমরা ডাটা ও তথ্য ব্যবহার করি এবং শহরের পরিবর্তনের জন্য ব্যবসার কৌশলের মত একই পদক্ষেপ ব্যবহার করে সফল পাইলট প্রকল্প পরিমাপ করি”।
২০১৩ সালে ফোর্ব‌স জানায় যে বারকাতের সম্পদের পরিমাণ ৪৫০ মিলিয়ন ইসরায়েলি শেকেল (প্রায় ১২২ মিলিয়ন মার্কিন ডলার)। বর্তমানে তিনি জেরুজালেম শহর থেকে বেতন নেন না।
বারকাত ক্রমান্বয়ে রাজনীতিতে প্রবেশ করেছেন। ১৯৯৯ সালে তার পরিবার ওয়েব ভিত্তিক শিক্ষা কার্যক্রমে বিনিয়োগ করে। এর মাধ্যমে জেরুজালেম পৌরসভার রাজনীতিতে তার প্রবেশ ঘটে।
২০০৩ সালে "ইয়েরুশালায়িম তাতজলিয়াহ" দল গঠনের মাধ্যমে আনুষ্ঠানিকভাবে তিনি রাজনীতিতে প্রবেশ করেন। শহরের মেয়র নির্বাচনে তিনি ৪৩% ভোট পান। তার প্রতিদ্বন্দ্বী প্রার্থী উরি লুপোলিয়ানস্কির কাছে তিনি পরাজিত হন। ২০০৮ সালে মেয়র নির্বাচিত হওয়ার পূর্ব পর্যন্ত তিনি নগর কাউন্সিলে বিরোধী দলের প্রধান ছিলেন।
২০০৮ সালের নভেম্বরের নির্বাচনে তিনি ৫২% ভোট পেয়ে জয়ী হন। তার মূল প্রতিদ্বন্দ্বী মেইর পোরাশ ৪৩% ভোট পান। বারকাতকে একজন সেকুলার রাজনীতিবিদ হিসেবে গণ্য করা হয়। ২০১৩ সালে তিনি দ্বিতীয় মেয়াদের জন্য প্রতিদ্বন্দ্বিতা করান। এসময় তিনি লেবার পার্টির সমর্থন পান। তিনি লিকুদ দল থেকেও সমর্থন পেয়েছিলেন। মেরেতজ তার পক্ষে নিজেদের প্রার্থী পেপে আলালুকে প্রত্যাহার করে নেয়। এই নির্বাচনে বারকাত ৫২% ভোট পান। মেয়র নির্বাচিত হওয়ার পর তিনি বছরে এক শেকেল বেতনের বিনিময়ে দায়িত্ব পালন করেছেন।
২০১৩ ও ২০১৫ সালের নেসেট নির্বাচনে বারকাত বেঞ্জামিন নেতানিয়াহুকে প্রধানমন্ত্রী হিসেবে সমর্থন দিয়েছেন।
২০০০ সালের মধ্যভাগ থেকে জেরুজালেমে হাইটেক স্টার্টআপের জন্য আঞ্চলিক কেন্দ্র গড়ে উঠে। বারকাতের প্রশাসন কোম্পানিসমূহকে বিভিন্ন সুবিধা প্রদান করে। ২০১৬ সাল নাগাদ জেরুজালেমে ৫০০ এর বেশি স্টার্টআপ গড়ে উঠে।
মুহাম্মদ বিন আবদুল আজিজ

মুহাম্মদ বিন আবদুল আজিজ (১৯১০ – ২৫ নভেম্বর ১৯৮৮) () ছিলেন সৌদি আরবের যুবরাজ। ১৯৬৪ সাল থেকে ১৯৬৫ সাল পর্যন্ত সংক্ষিপ্তকাল তিনি যুবরাজ ছিলেন। তিনি সৌদি রাজপরিবারের অন্যতম ধনী ও প্রভাবশালী সদস্য ছিলেন। ১৯৮৮ সালে মৃত্যুর পূর্ব পর্যন্ত তিনি তার ছোট ভাই বাদশাহ খালিদ ও বাদশাহ ফাহাদের ঘনিষ্ট ও বিশ্বস্ত উপদেষ্টা ছিলেন।
মুহাম্মদ ১৯১০ সালে জন্মগ্রহণ করেন। তিনি আবদুল আজিজ ইবনে সৌদের চতুর্থ পুত্র। তবে তার জন্মসাল হিসেবে ১৯০৯ সালও জানা যায়। উইলিয়াম এ এডির মতে তিনি আবদুল আজিজের তৃতীয় পুত্র।
তার আল জাওহারা বিনতে মুসাইদ আল জিলুওয়ি ছিলেন গুরুত্বপূর্ণ আল জিলুওয়ি গোত্রের সদস্য। আল সৌদ পরিবারের সাথে এই গোত্রের বৈবাহিক সম্পর্ক ছিল। বাদশাহ খালিদ বিন আবদুল আজিজ ছিলেন তার আপন ভাই। তার বোন আল আনুদের সাথে আবদুল আজিজের ভাই সাদ বিন আবদুর রহমানের ছেলেদের বিয়ে হয়। প্রথমে তার সাথে সৌদ বিন সাদের বিয়ে হয়েছিল। সৌদ মারা যাওয়ার পর সাদের আরেক ছেলে ফাহাদ বিন সাদের সাথে তার বিয়ে হয়।
১৯২০ দশকের মধ্যভাগে মুহাম্মদ ও ফয়সালকে ইখওয়ানের দায়িত্ব দেয়া হয়। বড় ভাই ও চাচাত ভাইদের সাথে মুহাম্মদ সৌদি আরব গঠনের লড়াইয়ে অংশ নিয়েছিলেন। ১৯৩৪ সালে আবদুল আজিজ তার বাহিনীকে ইয়েমেন হামলার নির্দেশ দেন। এরপর সাদ বিন আবদুর রহমানের ছেলে ফয়সাল বিন সাদ বাকিমের দিকে অগ্রসর হন এবং আবদুল আজিজের আরেক ভাই মুহাম্মদ বিন আবদুর রহমানের ছেলে খালিদ বিন মুহাম্মদ নাজরান ও সাআদার দিকে রওয়ানা হন। বাদশাহর ছেলে ফয়সাল তিহামা উপকূলে বাহিনীর নেতৃত্ব দিয়েছেন। মুহাম্মদ বিন আবদুল আজিজ নজদ থেকে সৌদ বিন আবদুল আজিজের সহায়তায় প্রেরিত হন।
১৯৩৭ সালে রাজা ষষ্ঠ জর্জের অভিষেক অনুষ্ঠানে যোগ দেয়ার জন্য মুহাম্মদ ও তৎকালীন যুবরাজ সৌদ লন্ডন যান। ১৯৪৫ সালের ১৪ ফেব্রুয়ারি মার্কিন রাষ্ট্রপতি রুজভেল্টের সাথে বাদশাহ আবদুল আজিজের সাক্ষাতের সময় মুহাম্মদ ও মনসুর বাদশাহর সাথে ছিলেন। ১৯৪৫ সালের ফেব্রুয়ারি মাসে মিশরে তারা তাদের চাচা আবদুল্লাহর সাথে বাদশাহ আবদুল আজিজ ও ব্রিটিশ প্রধানমন্ত্রী চার্চিলের সাক্ষাতে অংশ নিয়েছেন। ১৯৬২ সালের জানুয়ারি মাসে বাদশাহ সৌদের যুক্তরাষ্ট্র সফরের সময় মুহাম্মদ তার সফরসঙ্গী হন মুহাম্মদ রাজপরিবারের কাউন্সিলের প্রধান ছিলেন।
বাদশাহ ফয়সালের শাসনামলের শুরুর দিকে কয়েক মাস মুহাম্মদ যুবরাজ ছিলেন। এরপর তিনি তার আপন ভাই খালিদের জন্য পদ থেকে সরে দাঁড়ান। পারিবারিক ঐকমত্যে সম্মতি দিয়ে তিনি সরে দাঁড়িয়েছিলেন এমনটা বলা হয়ে থাকে। ইতিপূর্বে বাদশাহ সৌদের সময় অন্তর্দ্ব‌ন্দ্ব দেখা দিয়েছিল। মুহাম্মদের সরে দাড়ানোর ফলে খালেদের ক্ষমতাগ্রহণের সুযোগ প্রশস্ত হয়।
মুহাম্মদ বিন আবদুল আজিজ শক্তিশালী ব্যক্তিত্বের জন্য পরিচিত ছিলেন। বাদশাহ সৌদ বিরোধী জোটে তিনি একজন প্রধান ব্যক্তি ছিলেন।
মুহাম্মদ রাজপরিবারের রক্ষণশীলদের মধ্যে নেতৃস্থানীয় ছিলেন। দেশের অতি দ্রুত আধুনিকায়ন তিনি সমর্থন করেননি। দেশে অধিক সংখ্যক বিদেশি কর্মীর উপস্থিতির ফলে ঐতিহ্যবাহী মূল্যবোধ হ্রাস পাবে বলে তিনি বিশ্বাস করতেন।
মুহাম্মদ বিন আবদুল আজিজ ১৯৮৮ সালের ২৫ নভেম্বর মৃত্যুবরণ করেন। এসময় তার বয়স ছিল ৭৮ বছর।
মুহাম্মদ বিন আবদুল আজিজ বিমানবন্দর তার সম্মানে নামকরণ করা হয়েছে।
রাজা মানসিংহ

রাজা মানসিংহ (জন্ম: ২১শে ডিসেম্বর, ১৫৫০ - মৃত্যু: ৬ই জুলাই, ১৬১৪) ছিলেন রাজা ভগবান দাসের পালিত পুত্র। অম্বর এ জন্মগ্রহণকারী মীর্জা রাজা হিসেবে পরিচিত মানসিংকে সম্রাট আকবর ফরজন্দ (পুত্র) খেতাবে ভূষিত করেন। ভগবান দাস ভারতের পাঞ্জাবের সুবাহদার অভিষিক্ত হলে মহারাজ মানসিংহ সিন্ধু নদের তীরবর্তী জেলাগুলি শাসন করেন। প্রদেশের নিয়ম কানুন বজায় রাখার জন্য ১৫৮৫ সালে তাকে কাবুলে পাঠানো হয় এবং ১৫৮৮ সালে তিনি বিহারের সুবাহদার নিযুক্ত হন। সেইসময় পর্যন্ত কুনওয়ার হিসেবে পরিচিত মানসিংহকে ১৫৯০ সালে ‘রাজা’ খেতাব এবং পাঁচ হাজারি মনসব প্রদান করা হয়েছিল। তিনি ১৫৯৪ সালের ১৭ই মার্চ থেকে ১৬০৬ সাল পর্যন্ত বাংলার সুবাহদারের দায়িত্ব পালন করেন।
১৫৯৬ সালে বারো ভূঁইয়াদের অন্যতম ঈশা খাঁর সাথে মুঘল সেনাপতি রাজা মানসিংহের সংগ্রাম যুদ্ধ সংঘটিত হয়। এ যুদ্ধটি ব্রহ্মপুত্র ও শীতলক্ষ্যা নদীর সম্মিলনস্থলে বর্তমান ময়মনসিংহ জেলার গফরগাঁও উপজেলার সম্পূর্ণ দক্ষিণ প্রান্তের বাঁশিয়া গ্রামের মোঘল বাড়ী থেকে টাঙ্গাব গ্রামের সিমানা পর্যন্ত দীর্ঘ হয়।
বিলাত ফেরত (১৯২১-এর চলচ্চিত্র)

বিলাত ফেরত (England Returned) বা "বিলেত ফেরত", ১৯২১ সালের ধীরেন্দ্রনাথ গঙ্গোপাধ্যায় প্রযোজিত ও নীতীশচন্দ্র লাহিড়ী পরিচালিত একটি প্রহসনমূলক বাংলা নির্বাক চলচ্চিত্র। অবিভক্ত বাংলা প্রদেশের বরিশালএর ডেপুটি কালেক্টর ধীরেন্দ্রনাথ গঙ্গোপাধ্যায় এই চলচ্চিত্রটিতে প্রযোজনা ও অভিনয় করেন।তার অভিনয় জীবনের সূচনাকালীন চলচ্চিত্রের মধ্যে এটি অন্যতম। তিনি এই সিনেমার সহযোগী পরিচালকও ছিলেন। এটিই প্রথম ভারতীয় চলচ্চিত্র যেখানে প্রগাঢ় চুম্বনের দৃশ্য ছিল। প্রথম নির্বাক লাভ-স্টোরি (কমেডিযুক্ত) হিসেবে এটি বিপুল জনপ্রিয়তা পায়। ছবিটি ভারতীয় চলচ্চিত্রে রোমান্টিক কাহিনীর যুগের সূত্রপাত ঘটিয়েছিল। ব্রিটিশ ও আমেরিকান চলচ্চিত্রের অনুপ্রেরণায় ভারতীয় চলচ্চিত্রকাররা এই সিনেমায় চুম্বনযুক্ত রিয়েলিস্টিক প্রেমের দৃশ্যের অবতারণা করেন। তবুও, ভারতীয় জনগণ ব্রিটিশ ও আমেরিকান চলচ্চিত্রে অভ্যস্ত হলেও ভারতীয় নায়িকার এইরকম অন্তরঙ্গ মুহূর্তে স্বাচ্ছন্দ্যবোধ করেননি। 'বিলাত ফেরত' মানে "বিদেশ থেকে ফেরত' এবং সেযুগে বিদেশ বলতে ইংল্যান্ডকেই বোঝানো হত৷ ছবিটিতে প্রগতিশীল ভারতীয়দের পশ্চিমী শিক্ষা ও রীতিনীতি নিয়ে বিলেত থেকে ফেরা এবং রক্ষণশীল ভারতীয়দের এই পরিবর্তনের বিরোধিতা দর্শানো হয়েছে।
উল্লাসা পারাভাইগাল

উল্লাসা পারাভাইগাল () ১৯৮০ সালে মুক্তি পাওয়া সি ভি রাজেন্দ্র পরিচালিত কমল হাসান এবং রতি অগ্নিহোত্রী অভিনীত একটি তামিল চলচ্চিত্র, এই চলচ্চিত্রে ইলাইয়ারাজার সুর করা গানগুলো ব্যাপক জনপ্রিয়তা পেয়েছিল যেমন 'জার্মানিইন সেনদেন মালারে' এবং 'আড়াগু আয়িরাম' আজো সমাদৃত। চলচ্চিত্রটি হিন্দি ভাষায় অনুবাদ করে 'দো দিল দিওয়ানে' এবং তেলুগু ভাষায় 'প্রেমা পিচি' নামে মুক্তি দেওয়া হয়েছিল। চলচ্চিত্রটি যুক্তরাষ্ট্র, তৎকালীন পশ্চিম জার্মানি, ফ্রান্স এবং ভারতে শুটিং হয়েছিল। চলচ্চিত্রটিতে কমল হাসান রবি চরিত্রে অভিনয় করেন, যার এক সময় গ্রাম এলাকায় একটি মেয়ের (উন্নী ম্যারী) এর সঙ্গে প্রেম হয়, কিন্তু মেয়েটি পরে আগুনে পুড়ে মারা যায়, রবি পরে বিদেশ যেয়ে নির্মলা (রতি অগ্নিহোত্রী) এর প্রেমে পড়ে।
এশিয়া-মহাদেশীয় সিংহ পুনঃপ্রবর্তন প্রকল্প

সিংহ সংরক্ষণ হল ক্রমান্বয়ে সিংহের সংখ্যা হ্রাস পাওয়ার কারণে যে ব্যবস্থার মাধ্যমে সিংহের বাসস্থানের নিরাপত্তা ও প্রজননের মাধ্যমে সিংহের সংখ্যা বৃদ্ধি করার প্রকল্প।
সিংহ হল সৌন্দর্য ও বীরত্বের প্রতীক। প্রাচীনকালে সিংহ সংরক্ষণ এশিয়ার বিভিন্ন দেশ থেকে ভারত অবধি বিন্যস্ত থাকলেও বর্তমানে তা কেবল পশ্চিম গুজরাতের গির অরণ্যে সীমাবদ্ধ। ১৯০০ খ্রিষ্টাব্দ নাগাদ এশিয়ার সিংহের সংখ্যা কমে ৫০-এর কাছে নেমে আসে। 'Asiatic Lion Reintroduction Project'-এর মাধ্যমে এশিয়ার সিংহকে বাঁচানোর জন্য ভারত সরকার বিভিন্ন পরিকল্পনা গ্রহণ করেছে।
প্রতিনিয়ত সিংহের সংখ্যা হ্রাসের কারণগুলি হল:
জুনাগড়ের রাজা
1890 খ্রিষ্টাব্দে প্রথম সিংহ সংরক্ষণের প্রচেষ্টা করেন। তিনি সিংহ হত্যা নিষিদ্ধ করেন। এই নিষেধ ভারত স্বাধীনের পরেও বজায় থাকে। ১৯৬০ এবং ১৯৭০ খ্রিষ্টাব্দে গির অরণ্যকে যথাক্রমে অভয়ারণ্য ও জাতীয় উদ্যানরূপে ঘোষণা করা হয়। এখানে গুজরাত সরকারের তত্বাবধানে গির লায়ন প্রজেক্ট চালু হয়। ১৯৭৪ খ্রিষ্টাব্দ থেকে সিংহের পপুলেশন বাড়তে থাকে। বর্তমানে গির অরণ্যে এশিয়ান সিংহের সংখ্যা ৫২৩ (২০১৫, সিংহ গণনা অনুযায়ী)। বর্তমানে ভারত সরকারের পরিবেশমন্ত্রক প্রজেক্ট টাইগার-এর মতো প্রজেক্ট লায়ন নামক প্রকল্প তৈরি করেছে।
সিংহ সংরক্ষণের প্রধান উদ্দেশ্যগুলি হল:
কোনি

কোনি () ১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত একটি জাতীয় পুরস্কার (ভারত) প্রাপ্ত বাংলা চলচ্চিত্র। চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত। ছবিটি কলকাতার বস্তি এলাকায় থাকা 'কোনি' নামের একটি মেয়েকে কেন্দ্র করে, যে তার প্রশিক্ষকের সহায়তায় দারিদ্র্য ও কঠোর পরিস্থিতি থেকে বিজয়ী হয়। চলচ্চিত্রের কেন্দ্রীয় চরিত্র শ্রীপর্ণা বন্দ্যোপাধ্যায় ১৯৭০এর দশকের একজন পেশাদার সাঁতারু ছিলেন এবং অভিনয় চলাকালীন তিনি যাদবপুর বিশ্ববিদ্যয়য়ের ছাত্রী ছিলেন।
২০১২ সালের এক সাক্ষাৎকারে, অভিনেতা সৌমিত্র চট্টোপাধ্যায় 'কোনি' চলচ্চিত্রটিকে তার কর্মজীবনের অন্যতম শ্রেষ্ঠ চলচ্চিত্র হিসাবে অভিহিত করেন। এমনকি তিনি তার বার্ধক্যজনিত অবসাদ কাটিয়ে উঠতে অনেক প্রতিকূল অবস্থায় এই সিনেমার "ফাইট-কোনি-ফাইট" কথাটি উচ্চারণ করেন। কথাটি সেই সময় মধ্যবিত্ত বাঙালি সমাজে বিশেষ জনপ্রিয় হয়েছিল।
"কোনি" একজন প্রশিক্ষক ও তার প্রশিক্ষার্থী কোনির একটি প্রেরণাদায়ক কাহিনী যারা সমস্ত প্রতিকূলতা অতিক্রম করে তাদের লক্ষ্যে পৌঁছায়। ক্ষিদদা (সৌমিত্র চট্টোপাধ্যায়) একজন সাঁতারের প্রশিক্ষক যিনি সুবিধাবঞ্চিত বাচ্চাদের সাঁতার শেখান। তিনি কলকাতার একটি বস্তি এলাকা থেকে কোনি'কে নিয়ে এসে তাকে 'ন্যাশনাল সুইমিং চ্যাম্পিয়নশিপে' যোগ দিতে 'বেঙ্গল সুইমিং টিম' এ ভর্তি করান এবং তাকে পারদর্শী করে তোলেন। তবুও, ক্রীড়ায় রাজনীতি, দারিদ্র্য ও সামাজিক কলঙ্ক তাদের পথের কাঁটা হয়ে কাঁদে।
তানভীর আহমেদ

তানভীর আহমেদ (; জন্ম: ২০ ডিসেম্বর, ১৯৭৮) কুয়েত সিটিতে জন্মগ্রহণকারী ও কুয়েত বংশোদ্ভূত পাকিস্তানি টেস্ট ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলত ডানহাতি ফাস্ট-মিডিয়াম বোলার হিসেবে খেলছেন। এছাড়াও ডানহাতে নিচের সারিতে ব্যাটিং করে থাকেন।
২০১০ সালে ইংল্যান্ড সফরে ওরচেস্টারশায়ারের বিপক্ষে প্রথম-শ্রেণীর ক্রিকেটে অংশ নেন। পরবর্তীতে একই সালে সংযুক্ত আরব আমিরাতে পাকিস্তানের সদস্যরূপে দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার অভিষেক ঘটে। আবুধাবিতে অনুষ্ঠিত ঐ টেস্টের প্রথম ইনিংসে ৬/১২০ লাভ করেন।
২ মে, ২০১১ তারিখে উসমান সালাহউদ্দিনের সাথে তারও একদিনের আন্তর্জাতিকে অভিষেক ঘটে। ওয়েস্ট ইন্ডিজের বিপক্ষে সিরিজের ৪র্থ ওডিআইয়ে তিনি ৬ ওভারে ৪৫ রান দিয়ে একটিমাত্র উইকেট সংগ্রহ করেন।
গুরু বিপিন সিংহ

গুরু বিপিন সিং (২৩ আগস্ট ১৯১৮ - ৯ জানুয়ারী ২০০০) ছিলেন মণিপুরী নৃত্যের পরিচালক, কোরিওগ্রাফার এবং শিক্ষক। তিনি মণিপুরী গীত-নৃত্যের বিভিন্ন বিষয় নিয়ে গবেষণা করে গেছেন। পাশাপাশি তিনি বৈষ্ণব পদাবলীরো চর্চা করে গেছেন। তিনি বহু প্রচলিত এবং বিখ্যাত গীত-নৃত্যের সংগ্রহ করে এগুলোকে বিশুদ্ধ করে ব্যবহার করেছিলেন। গুরু বিপিন সিংহ ধ্রুপদী ভারতীয় গীত-নৃত্যের সাথে জড়িত বিভিন্ন লিরিক তার কলকাতা এবং মণিপুরের ঘরে ব্যক্তিগত ভাবে সংগ্রহ করে রেখেছেন।
গত শতাব্দীর দ্বিতীয় দশকে অর্থাৎ ১৯১৮ সালের ২৩ শে আগস্ট, বিশ্বকবি রবীন্দ্রনাথ ঠাকুর যখন সিলেটে এসে প্রথমবারের মতো মণিপুরী নৃত্য দেখে যান তার ঠিক পনেরো মাস পর গুরু বিপিন সিংহ জন্মগ্রহণ করেন, পুণ্য মাতৃভূমি সিঙ্গারী গ্রামে,পুণ্য লেইখমসেনা সিংহ ও পুণ্যবতী গর্ভধারিনী মাতা ইন্দুবালা দেবীর কোলে।
ঐতিহ্যবাহী ডাক্তার এবং একজন গায়কের পুত্র, সিং শৈশবকাল থেকেই প্রশিক্ষণ লাভ করা শুরু করেন, মণিপুরী নৃত্যের দিকে মনোনিবেশ করার আগে, তিনি বিশেষত গুরু আমুদন শর্মার অধীনে মণিপুরের রাজার সহায়তায় প্রশিক্ষণ গ্রহণ করেন। যদিও তিনি চলচ্চিত্রের কোরিওগ্রাফার হিসাবে উপার্জন করতেন, তা সত্ত্বেও তিনি ঐতিহ্যবাহী নৃত্যের ধরন সম্পর্কে জ্ঞান বাড়াতে মনোনিবেশ করেন। সেই প্রচেষ্টার অংশ হিসাবে, তিনি ইম্ফলে মহিলাদের জন্য গোবিন্দজী নরতনালয় নৃত্য বিদ্যালয় এবং ১৯৭২ সালে কলকাতার মণিপুরী নরতনালয় নৃত্য বিদ্যালয় প্রতিষ্ঠা করেছিলেন।
তিনি বহু নৃত্য-নাটক এবং একক নৃত্যের কোরিওগ্রাফ করেছিলেন এবং ঝাভারি বোনদ্ব্য (দর্শনা ঝভেরি), কালাবতী দেবী, বিনোদিনী দেবী, গুণেশ্বরী দেবী, প্রীতি প্যাটেল, শ্রুতি বন্দ্যোপাধ্যায়, লতাসানা দেবী, লাইলি বসু, ইন্দ্রানী দেবী, মনোরমা দেবী, পৌষালি চ্যাটার্জী, সোহিনী রায়, বিম্বাবতী দেবী, রঞ্জিনী বসুর মত অনেক বিখ্যাত ব্যক্তি তার কাছ থেকে শিক্ষা লাভ করেন।
তিনি জীবনে বহু সম্মান এবং পুরস্কার অর্জন করেছেন। এর ভিতরে উল্লেখযোগ্য কিছু–
সম্মান জানানো সংস্হা এবং সাল যথাক্রমে -
ইত্যাদি।
আবদুল হালিম মুয়াজ্জম শাহ

আল-মু'তাসিমু বিল্লাহি মুহিব্বুদ্দিন সুলতান আবদুল হালিম মুয়াজ্জম শাহ ইবনে আলমরহুম সুলতান বাদলিশাহ (২৮ নভেম্বর ১৯২৭ – ১১ সেপ্টেম্বর ২০১৭) ছিলেন কেদাহের ২৮তম সুলতান। তিনি ১৯৭০ থেকে ১৯৭৫ সাল পর্যন্ত এবং ২০১১ থেকে ২০১৬ সাল পর্যন্ত দুই দফায় মালয়েশিয়ার ইয়াং দি-পেরতুয়ান আগং (সম্রাট) হিসেবে দায়িত্ব পালন করেন। মালয়েশিয়ার ইতিহাসে তিনি একমাত্র ব্যক্তি যিনি দুইবার সম্রাট ছিলেন।
তুঙ্কু আবদুল হালিম ছিলেন সুলতান বাদলিশাহর দ্বিতীয় পুত্র। তিনি আলোর মেরাহ ও তিতি গাজাহ মালয় স্কুলে লেখাপড়া করেছেন। এরপর তিনি সুলতান আবদুল হামিদ কলেজে লেখাপড়া করেছেন। তিনি অক্সফোর্ডের ওয়াডহাম কলেজে পড়াশোনা করেছেন এবং সামাজিক বিজ্ঞান ও জনপ্রশাসনে ডিপ্লোমা অর্জন করেন। এরপর তিনি কেদাহর প্রশাসনিক দায়িত্বে যোগ দেন। তিনি আলোর স্টারের জেলা অফিসার ছিলেন। পরে রাষ্ট্রীয় কোষাগারে দায়িত্বপালন করেছেন।
১৯৪৯ সালের ৬ আগস্ট আবদুল হালিম উত্তরাধিকারই নির্বাচিত হন। ১৯৫৮ সালের ১৫ জুলাই বাবার মৃত্যুর পর তিনি কেদাহর সুলতান হন। ১৯৫৯ সালের ২০ ফেব্রুয়ারি তার অভিষেক হয়।
১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত আবদুল হালিম ডেপুটি ইয়াং দি-পেরতুয়ান আগং ছিলেন।
তুঙ্কু আবদুল হালিম মালয়েশিয়ার পঞ্চম সম্রাট নির্বাচিত হন। ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত তিনি সম্রাট ছিলেন। তুঙ্কু সৈয়দ পুত্রা ও তুঙ্কু মিজান জয়নুল আবেদিন|মিজান জয়নুল আবেদিনের]] পর তিনি তৃতীয় কনিষ্ঠ সম্রাট।
২০০৬ সালের ২ নভেম্বর আবদুল হালিম দ্বিতীয়বার ডেপুটি ইয়াং দি-পেরতুয়ান আগং নির্বাচিত হন। এই পদে নির্বাচিত হওয়া তিনি দ্বিতীয় ব্যক্তি।
২০১১ সালের অক্টোবরে দ্বিতীয়বার সম্রাট নির্বাচিত হন। ১৩ ডিসেম্বর থেকে তার শাসনকাল শুরু হয়। তিনি মালয়েশিয়ার প্রথম সম্রাট যিনি দুই মেয়াদে দায়িত্বপালন করেছেন।
দ্বিতীয় দফায় সম্রাট মনোনীত হওয়ার পর কেদাহর সুলতান হিসেবে তার দায়িত্বসমূহ তার ভাই তুঙ্কু আনোয়ার, তুঙ্কু সালাহউদ্দিন, তুঙ্কু আবদুল হামিদ সানি ও মেয়ে তুঙ্কু পুতেরি ইন্তান সাফিনাজকে নিয়ে গঠিত কাউন্সিলকে প্রদান করা হয়। ২০১২ সাকের ১১ এপ্রিল তার অভিষেক হয়। অনুষ্ঠানে অন্যান্য মালয়ী শাসকদের সাথে ব্রুনাইয়ের যুবরাজ ও যুবরাজ্ঞী উপস্থিত ছিলেন।
তুঙ্কু আবদুল হালিম দুইবার বিয়ে করেছেন। তার স্ত্রীরা হলেন:
২০০৮ সালের ১৫ জুলাই কেদাহর সুলতান হিসেবে আবদুল হালিমের ৫০ বছর পূর্তি উৎসব হয়। এই উপলক্ষে ১৫ জুলাইকে কেদাহতে ছুটি ঘোষণা করা হয়।
তুঙ্কু আবদুল হালিম সেনাবাহিনীর ফিল্ড মার্শাল, নৌবাহিনীর এডমিরাল অব দ্য ফ্লিট এবং বিমানবাহিনীর মার্শাল পদের অধিকারী।
|-
ইসমাইল নাসিরউদ্দিন শাহ

সুলতান ইসমাইল নাসিরউদ্দিন শাহ ইবনে আলমরহুম সুলতান তৃতীয় জয়নুল আবেদিন (২৪ জানুয়ারি ১৯০৭ – ২০ সেপ্টেম্বর ১৯৭৯) ছিলেন মালয়েশিয়ার ৪র্থ‌ সম্রাট এবং তেরেঙ্গানুর ১৫তম সুলতান।
তার জন্ম তারিখ ১৯০৬ সালের ১৬ মার্চ বা ১৯০৭ সালের ২৪ জানুয়ারি জানা যায়। দ্বিতীয় তারিখটি মূলত ব্যবহার হয়ে থাকে। তিনি ছিলেন সুলতান তৃতীয় জয়নুল আবেদিনের পঞ্চম ছেলে। তার মা চিক মাইমুনাহ বিনতে আবদুল্লাহ ছিলেন একজন থাই বংশোদ্ভূত ধর্মান্তরিত মুসলিম।
তিনি কুয়ালা তেরেঙ্গানু মালয় স্কুলে লেখাপড়া করেছেন। এরপর মালয় কলেজে ভর্তি হন। ১৯২৯ সালে তিনি তেরেঙ্গানুর প্রশাসনিক দায়িত্বে নিয়োজিত হন। ১৯৩৪ সালে কুয়ালা তেরেঙ্গানুর ভূমি রাজস্ব বিষয়ক সহকারী কালেক্টর নিযুক্ত হন।
১৯৩৫ সালে তার বড় ভাই সুলতান সুলাইমানের এইড-ডি-ক্যাম্প হন। সুলাইমানের সাথে তিনি ১৯৩৭ সালে রাজা ষষ্ঠ জর্জের অভিষেক অনুষ্ঠানে যান। ১৯৩৯ সালে তিনি উচ্চ আদালত ও আপিল আদালতের রেজিস্ট্রার নিযুক্ত হন। তিনি ভূমি আদালতের রেজিস্ট্রার হিসেবেও দায়িত্বপালন করেছেন। ১৯৪০ সালে তিনি তেরেঙ্গানুর মন্ত্রীসভার সদস্য নিযুক্ত হন। ১৯৪১ সালে তিনি প্রথম শ্রেণীর ম্যাজিস্ট্রেট হন এবং ১৯৪১ সালের ১৫ নভেম্বর তেরেঙ্গানু স্টেট সেক্রেটারি পদে উন্নীত হন।
১৯৪২ সালের ২৫ সেপ্টেম্বর তেরেঙ্গানুর সুলতান সুলাইমান বদরুল আলম শাহ মারা যান। এসময় মালয়ের জাপানি সামরিক প্রশাসন সুলাইমানের ছেলে সুলতান আলি শাহকে নতুন সুলতান ঘোষণা করে। ১৯৪৩ সালের ১৮ অক্টোবর ফিল্ড মার্শাল প্লাইক পিবুলসোংগ্রামের নেতৃত্বাধীন থাই সরকার জাপানিদের কাছ থেকে তেরেঙ্গানুর প্রশাসন গ্রহণ করে এবং সুলতান আলি শাহকে স্বীকৃতি প্রদান বহাল রাখে।
দ্বিতীয় বিশ্বযুদ্ধের পর ব্রিটিশরা ফিরে আসে। তারা সুলতান আলি শাহকে মেনে নিতে রাজি হয়নি। তার বিরুদ্ধে জাপানিদের সহায়তার অভিযোগ করা হয়। সুলতান আলি শাহর মতে মালয় ইউনিয়ন চুক্তিতে স্বাক্ষর করতে রাজি হওয়ায় ব্রিটিশরা তাকে অপসারণ করতে চাইছিল।
১৯৪৫ সালের ৫ নভেম্বর তেরেঙ্গানু স্টেট কাউন্সিল সুলতান আলি শাহকে অপসারণ করে ইসমাইলকে তেরেঙ্গানুর সুলতান মনোনীত করে। ১৯৪৯ সালের ৬ জুন কুয়ালা তেরেঙ্গানুতে ইসমাইল নাসিরউদ্দিন শাহর অভিষেক হন। এরপর থেকে সুলতান ইসমাইলের বংশধররা তেরেঙ্গানু শাসন করছেন।
১৯৬০ সালের ২১ সেপ্টেম্বর থেকে ১৯৬৫ সালের ২০ সেপ্টেম্বর পর্যন্ত সুলতান ইসমাইল ডেপুটি ইয়াং দি-পেরতুয়ান আগং হিসেবে দায়িত্বপালন করেছেন।
সুলতান ইসমাইল মালয়েশিয়ার চতুর্থ ইয়াং দি-পেরতুয়ান আগং নির্বাচিত হন। ১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত তিনি দায়িত্বপালন করেছেন। স্বাস্থ্যগত কারণে তিনি ১৯৬৯ সালে সম্রাটের পদ থেকে সরে দাঁড়াতে চেয়েছিলেন। কিন্তু প্রধানমন্ত্রী তুঙ্কু আবদুর রহমানের অনুরোধে তিনি সিংহাসন ত্যাগ করেননি।
সুলতান ইসমাইলের শাসনামলে কুয়ালালামপুরে দাঙ্গা সংঘটিত হয় এবং সংসদ স্থগিত করা হয়। এসত্ত্বেও তুঙ্কু আবদুর রহমান তার যুগকে "ঘটনাবহুল ও মহিমান্বিত" হিসেবে উল্লেখ করেছেন।
সুলতান ইসমাইল ১৯৭৯ সালের ২০ সেপ্টেম্বর কুয়ালা তেরেঙ্গানুতে মৃত্যুবরণ করেন। পরের দিন আবেদিন মসজিদের রাজকীয় কবরস্থানে তাকে দাফন করা হয়। এরপর তার ছেলে সুলতান মাহমুদ আল-মুকতাফি বিল্লাহ শাহ তার উত্তরসূরি হন।
সুলতান ইসমাইল চারবার বিয়ে করেছেন। তার স্ত্রীরা হলেন:
টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিত পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ মার্চ, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন।
নভেম্বর, ২০১৬ সাল পর্যন্ত সর্বমোট দশজন পাকিস্তানি ক্রিকেটার তাদের টেস্ট ক্রিকেট অভিষেকে পাঁচ-উইকেট লাভের গৌরবগাঁথা রচনা করেছেন। ঐ পাঁচ-উইকেটগুলো সাতটি পৃথক দেশের বিপক্ষে এসেছে। তন্মধ্যে, তিনবার নিউজিল্যান্ড, দুইবার অস্ট্রেলিয়া ও একবার করে বাংলাদেশ, ইংল্যান্ড, ভারত, দক্ষিণ আফ্রিকা ও জিম্বাবুয়ের বিপক্ষে করেছেন। প্রথম পাকিস্তানি খেলোয়াড় হিসেবে আরিফ বাট তার টেস্ট অভিষেকে এ কৃতিত্ব অর্জন করেন। ১৯৬৪ সালে অস্ট্রেলিয়ার বিপক্ষে তিনি ৬/৮৯ পেয়েছেন। ১৯৯৬ সালে রাওয়ালপিন্ডি ক্রিকেট স্টেডিয়ামের সফরকারী নিউজিল্যান্ডের বিপক্ষে মোহাম্মদ জাহিদ করেছিলেন ৭/৬৬ যা টেস্ট অভিষেকে যে-কোন পাকিস্তানির সেরা বোলিং পরিসংখ্যান। মোহাম্মদ নাজির ও মোহাম্মদ জাহিদ - এ দুইজন পাকিস্তানি বোলার সাত উইকেট পেয়েছেন। এছাড়াও দুইজন বোলার ছয় উইকেট সংগ্রহ করেছেন। ছয়জন বোলার অভিষেকে পাঁচ উইকেট পেয়েছেন। সাম্প্রতিককালে তানভীর আহমেদ এ কৃতিত্বের অধিকারী। ২০১০ সালে আবুধাবির শেখ জায়েদ স্টেডিয়ামে দক্ষিণ আফ্রিকার বিপক্ষে তার বোলিং পরিসংখ্যান ছিল ৬/১২০।